Leonid Aleksandrovich Goworof (Russies: Леони́д Алекса́ндрович Го́воров) (22 Februarie [O.S. 10 Februarie] 1897 - 19 Maart 1955) was 'n Sowjet-militêre bevelvoerder. In 1920 word hy opgelei as 'n artillerie-offisier, en sluit by die Rooi Leër aan. Hy studeer aan verskeie Sowjet-militêre akademies, waaronder die Militêre Akademie van die Algemene Leër van die Rooi Leër. Hy neem deel aan die Winteroorlog van 1939-1940 teen Finland as 'n senior artillerie-offisier. In die Tweede Wêreldoorlog het Goworof na vore getree om in November 1941 bevel oor te neem vir 'n leër tydens die Slag van Moskou. Hy het vanaf April 1942 tot die einde van die oorlog bevel gevoer oor die Leningradfront. Hy het in 1944 die posisie van Maarskalk van die Sowjetunie bereik, en is bekroon met die titel Held van die Sowjetunie en vele ander toekennings. Wikimedia Commons het meer media in die kategorie Leonid Goworof. Hierdie artikel is ’n saadjie. Voel vry om Wikipedia te help deur dit uit te brei.